જાહેર સંકુલો, સરકારી કચેરીઓ, શાળા, દવાખાના, હોસ્પિટલ, થિયેટર, ફ્લેટોના કોરિડોરના દાદર કે પછી કોર્પોરેટ ઓફિસ તમામને પાનની પિચકારીથી થતી ગંદકીની સમસ્યા સતાવી રહી છે. સ્વચ્છતા અભિયાન માટે ગમે તેટલી જાગૃતિ ફેલાવાતી હોય, પરંતુ લોકો આ બાબતે સ્વચ્છતા જાળવવા તૈયાર નથી હોતા અને તેના કારણે હવે જાહેર સ્થળોના ખૂણા કે દીવાલોને ગંદકીથી સુર‌િક્ષત રાખવા માટે સ્વચ્છતા પ્રેમીઓએ ઉપાય શોધી નાખ્યો છે. જે સ્થળોએ ગંદકી થાય છે તે દીવાલોની સફાઇ કરાવીને દેવી-દેવતાના ફોટા મૂકી દેવાય છે, જેથી ધાર્મિક માન્યતાના કારણે લોકો ગંદકી ફેલાવતા અટકી જાય.